Document ID: /roh_data/filtered/fineweb-2-filterrobots_roh.jsonl.gz/37739

«Il plaschair pon ins leger giu da la fatscha», di l’iniziant Christian Blum. El e ses ami Helmut Wulz da Graz viagian d’occurrenza a occurrenza per dar a persunas cun in impediment la pussaivladad d’ir a guardar «live» las cursas alpinas.
Las persunas cun in impediment vegnan manadas enfin Salastrains cun in bus. Da là gidan ed accumpognan ils dus voluntaris els fin sin la tribuna. A partir da lura surpiglian auters voluntaris la responsabladad. Las persunas cun impediments retschaivan ina cuverta per il chaud, insatge da baiver e da mangiar. Cur che las cursas van a fin, arrivan ils dus amis Christain Blum e Helmut Wulz e mainan tuts danovamain san e salv vers San Murezzan.
La purschida è dumandada, oravantut la fin d’emna en els quasi occupà e quai fa plaschair als dus austriacs che fan questa lavur dapi il 2001.
RR actualitad 17:00